Хабзэм хуаущий
Урысей МВД-м и управленэу Налшык къалэм щыIэм балигъ мыхъуахэм я IуэхухэмкIэ и инспекторхэр «Кавказ» санаторэм зыщызыгъэпсэху ныбжьыщIэхэм яIущIащ.
Полицэм и майор Жилкибаевэ Заремэрэ полицэм и лейтенант нэхъыжь Урыс Нинэрэ епсэлъащ Ростов областым щыщу «Кавказ» санаторэм зыщызыгъэпсэху сабийхэм. ШколакIуэхэр щагъэгъуэзащ хабзэм ебэкъуар, щIэпхъаджагъэ зылэжьар административнэ, уголовнэ жэуапхэм зэрырашалIэм. Яхутепсэлъыхьащ щIэпхъаджагъэм пэIэщIэ зэрызащIынум, фадэм, тутыным, наркотикхэм я зэраныгъэм. НыбжьыщIэхэм ягу къагъэкIыжащ гъуэгу зэпрыкIыпIэхэм епха хабзэхэр.
ЦIыкIухэр жыджэру хэтащ мы зэIущIэм, абыхэм я упщIэхэми полицейхэм жэуап иратащ.
Бахъсэн Азэмэт.
